Syndicat intercommunal de la vallée de l'Our
De Syndicat intercommunal de la vallée de l'Our, kuerz SIVOUR, war en interkommunale Syndikat mam Zweck fir den Ourdall opzewäerten an z'entwéckelen. E gouf 2012 opgeléist.

Member vum SIVOUR waren d'Gemengen Ëlwen, Houschent, Parc Housen, Kiischpelt, Klierf, Pëtschent, Tandel a Veianen.

Geschicht 
De SIVOUR gouf duerch Groussherzoglechen Arrêté vum 10. August 1992 gegrënnt. Matgrënner waren déi fënnef 
Gemengen Hengescht, Housen, Pëtschent, Veianen a Wäiswampech. Den Zweck vum Syndikat war fir den Ourdall opzewäerten an z'entwéckelen. Mat Baastenduerf, Konstem, Furen, Houschent a Munzen sinn 1995 fënnef weider Gemenge Member am Syndikat ginn. 1998 goufen zousätzlech déi dräi Gemenge Klierf, Ëlwen a Wëlwerwolz an de Syndikat opgeholl.
Verschidde vun deene Gemengen hunn an der Tëschenzäit fusionéiert.

Nodeems den Naturpark Our 2005 gegrënnt gi war, a verschidde Fonctioune vu Sivour iwwerholl huet, gouf deen 2012 offiziell opgeléist.

Interkommunal Syndikater zu Lëtzebuerg